MARIO-WEB	Ad aguesti hantaumes se i amassauen diuèrsi prèires que frequentauen aquera reunion, e quauqui nòbles; eth marqués de Sass, secretari d’ordes dera princessa de Berry; eth vescomde de Val, que publicaue, jos eth fausnòm de Carlos Antonio, òdes monorrimes; eth prince de Beauf qu’en èster encara joen auie peus grisi, e ua hemna polida e de talent, qu’es sòns vetits de velot escarlata damb treneta d’aur, fòrça escotadi, èren er escandal d’aquera ombriua casa; eth marqués de C e de E, que sabie mielhor qu’arrés en França “era urbanitat proporcionada”; eth comde d’Am, brave òme, de benevòla mina, e eth cavalièr de Port de Guy, colomna dera bibliotèca deth Louvre, cridada eth gabinet deth rei.